कलेक्टर से महिला बोली: सास-ससुर नहीं दे रहे खाना, मेरी मदद करो
टीसीपीसी परिसर में शिविर का आयोजन किया गया
भाजपा ने भी फल और कंबल वितरण के कई आयोजित किए
भास्कर संवाददाता | भिंड
शुक्रवार को पूर्व प्रधानमंत्री अटल बिहारी बाजपेयी के जन्मदिन पर नगर पालिका द्वारा टीसीपीसी परिसर में आयोजित शिविर में कलेक्टर इलैया राजा टी के पास वार्ड क्रमांक 25 निवासी ममता प|ी हरगोविंद सिंह जाटव पहुंची। ममता ने कलेक्टर से कहा कि मेरे सास-ससुर मुझे पिछले कुछ दिनों से खाना नहीं दे रहे हैं। वे लोग आए दिन परेशान कर रहे हैं। कलेक्टर राजा ने पीड़ित महिला से कहा कि तुम्हारा मामला परिवार परामर्श केंद्र के माध्यम से सुलझाया जाएगा। अगर उसके बाद भी सास-ससुर परेशान करेंगे तो उनके खिलाफ कानूनी कार्रवाई की जाएगी।
शिविर में ममता अपने बच्चे को गोद में लेकर पहुंची थी। इसने विधायक एवं कलेक्टर के समक्ष कहा कि उसके सास-ससुर परेशान कर रहे हैं। खाने के लिए खाना तक नहीं देते। पति मेहनत मजदूरी करता है, इसके बाद भी उदरपूर्ति नहीं हो पा रही है। कलेक्टर ने ममता की व्यथा सुनने के बाद कहा कि आपके सास-ससुर को परिवार-परामर्श केन्द्र में बुलाया जाएगा। अगर उन्होंने कुछ नहीं सुना तो कानूनी कार्रवाई की जाएगी। कलावती नामक महिला वृद्धावस्था पेंशन मांगने के लिए खड़ी हुई। शिविर में कई लोगों ने ड्रेनेज सिस्टम को लेकर सवाल उठाए तो कई लोगों ने कहा कि बारिश हो या न हो, लेकिन यहां पानी भरा रहता है। शिविर में नौ नामांतरण, बीपीएल के आठ, एपीएल का एक, हाथ ठेला एक,कर्मचारी कल्याण मंडल के 27 प्रकरण तथा वृद्वावस्था के दो पेंशन प्रकरण स्वीकृत किए गए हैं।
मंदिर पर हुआ सुंदरकांड का पाठ:
अटलजी के जन्म दिन पर शहर के मंशापूर्ण हनुमान मंदिर पर भाजपा द्वारा सुंदरकांड पाठ का आयोजन किया गया। वहीं विजय दुबे एवं जिलाध्यक्ष संजीव कांकर ने जिला अस्पताल पहुंचकर मरीजों को फल वितरित किए। सांसद डॉ.भागीरथ प्रसाद, विधायक नरेन्द्र सिंह कुशवाह, जनपद अध्यक्ष संजू जाटव ने निराश्रित आश्रम में कंबल वितरित किए। इस मौके पर उपाध्यक्ष राजकुमारी जैन, ऊषा नगरिया, जनपद अध्यक्ष संजू गजराज सिंह, उर्मिला गुप्ता, विनोदी श्रीवास, कल्पना सोनी, महामंत्री बेबी राठौर, डॉ. सुशील गुप्ता, कृष्णकांता तोमर, जिला उपाध्यक्ष ओमप्रकाश पुरोहित, नगर अध्यक्ष पवन जैन, जिला महामंत्री उपेंद्र सिंह भदौरिया, सुनील सिंह भदौरिया, भरत शर्मा, सुषमा दुबे, सोनू जैन, रामू खटीक आदि मौजूद रहे।
मंत्री ने मरीजों को बांटे फल
अटल जी के जन्म दिन पर शुक्रवार को सामान्य प्रशासन, नर्मदा घाटी और विमानन विभाग के राज्य मंत्री लाल सिंह आर्य ने गोहद नगर के सामुदायिक स्वास्थ्य केंद्र में मरीजों को फल का वितरण किया। इस मौके पर मंडल अध्यक्ष मुरारीलाल गुप्ता, नगर परिषद के अध्यक्ष भीकम कौशल, गब्बर सिंह, कमल सिंह आदि मौजूद रहे। इसी क्रम में मिहोना में अध्यक्षता मण्डल अध्यक्ष सुरेन्द्र प्रताप सिंह जूदेव राजा साहब मंछड ने अटल जी का जन्मदिन मनाया। वहीं लहार में पूर्व पीएम का जन्मदिन पर परशुराम धर्मशाला में कार्यक्रम आयोजित हुआ। इस मौके पर मंडल अध्यक्ष नंदराम बघेल, मनोज शास्त्री, कोकसिंह आदि मौजूद रहे।
ब्राह्मण समाज ने मनाया प्रधानमंत्री का जन्म दिन
कान्यकुब्ज ब्राह्मण समाज द्वारा शुक्रवार को चोर गली में सत्यदेव पांडे के निवास पर पूर्व प्रधानमंत्री अटल बिहारी बाजपेयी के जन्म दिन पर संगोष्ठी का आयोजन किया गया। कार्यक्रम में मौजूद लोगों ने प्रधानमंत्री के जीवन पर प्रकाश डाला। वहीं समाज के लोगों ने बताया कि नगर पालिका ने दो साल पहले अटल भवन बनाने के लिए कहा था। लेकिन अभी तक भवन का निर्माण नहीं हुआ है। इस मौके पर आरएन तिवारी, डॉ. सतीश चंद्र शुक्ला, रामहरि पांडे, ओपी शुक्ला, जगदीश नारायण बाजपेयी, नितिन दीक्षित सहित आदि मौजूद रहे।
नगर पालिका के सुशासन शिविर में मंचासीन अतिथिगण।
hin_Deva hin_Deva awa_Deva bho_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva